แห่ซื้อบอนด์ไทยเข้มแข็งทำลายสถิติ
คลังเผยยอดจองพันธบัตรออมทรัพย์ไทยเข้มแข็งรอบสองทำลายสถิติครั้งแรก โดยมีผู้สนใจจองกว่า 1.1แสนคน
21 มิ.ย. 2553

คลังเผยยอดจองพันธบัตรออมทรัพย์ไทยเข้มแข็งรอบสองทำลายสถิติครั้งแรก โดยมีผู้สนใจจองกว่า 1.1แสนคน
นายกรณ์ จาติกวณิช รมว.คลัง กล่าวว่า ขอขอบคุณคนไทยที่ทำลายสถิติการซื้อพันธบัตรออมทรัพย์ไทยเข้มแข็งรอบที่สอง มีประชาชนที่ซื้อทั่วประเทศจำนวน 118,248 ราย ทำลายสถิติการขายพันธบัตรออมทรัพย์ไทยเข้มแข็งครั้งแรกที่ผ่านมา 11,500 ราย และยังได้รับความร่วมมือจาก 6,830 สาขา ของ 15 สถาบันการเงิน ที่ขายพันธบัตรออมทรัพย์ให้ประชาชนเป็นจำนวนมากเป็นประวัติการณ์
นายกรณ์ กล่าวว่า ขอบใจพี่น้องประชาชนที่ซื้อพันธบัตรออมทรัพย์ไทยเข้มแข็ง ซึ่งจะมีความสำคัญกับอนาคตของประเทศ และขอขอบคุณสถาบันการเงินที่ช่วยพันธบัตรโดยไม่คิดค่าธรรมเนียม หรือค่าใช้จ่ายทางการเงิน